《道院偶成》
宋代·叶茵

把茅为屋竹为城，柏子香销道气生。
九十春光花一片，万千心事雨三更。
连村鼍鼓相高下，断浦渔灯半灭明。
闭户和衣寻小榻，梦回犹听读书声。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。